CELEX: 62008TN0507
Language: fi
Date: 2008-11-21 00:00:00
Title: Asia T-507/08: Kanne 21.11.2008 — Psytech International Ltd v. SMHV — Institute for Personality & Ability Testing (16PF)

24.1.2009   
            
            
               FI
            
            
               Euroopan unionin virallinen lehti
            
            
               C 19/34
            
         Kanne 21.11.2008 — Psytech International Ltd v. SMHV — Institute for Personality & Ability Testing (16PF)
   (Asia T-507/08)
   (2009/C 19/64)
   Kannekirjelmän kieli: englanti
   Asianosaiset
   
      Kantaja: Psytech International Ltd (Pulloxhill, Yhdistynyt kuningaskunta) (edustajat: solicitor N. Phillips ja barrister N. Saunders)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Institute for Personality & Ability Testing, Inc. (Champaign, Yhdysvallat)
   Vaatimukset
   
               —
            
            
               Sisämarkkinoiden harmonisointiviraston (tavaramerkit ja mallit) toisen valituslautakunnan asiassa R 1012/2007-2 23.7.2008 tekemä päätös on kumottava ja mitättömäksi julistamista koskeva vaatimus on palautettava SMHV:oon, ja
            
         
               —
            
            
               SMHV on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
      Rekisteröity yhteisön tavaramerkki, jonka mitättömäksi julistamista on vaadittu: sanamerkki ”16PF” luokkiin 9, 16, 35, 41 ja 42 kuuluvia tavaroita ja palveluja varten — yhteisön tavaramerkki N:o 1 892 652
   
      Yhteisön tavaramerkin haltija: vastapuoli valituslautakunnassa
   
      Yhteisön tavaramerkin mitättömäksi julistamista koskevan vaatimuksen esittäjä: kantaja
   
      Mitättömyysosaston ratkaisu: mitättömäksi julistamista koskevan vaatimuksen hylkääminen
   
      Valituslautakunnan ratkaisu: valituksen hylkääminen
   
      Kanneperusteet: Neuvoston asetuksen 40/94 7 artiklan 1 kohdan b, c ja d alakohdan sekä 51 artiklan 1 kohdan b alakohdan rikkominen, koska (i) valituslautakunnan olisi pitänyt todeta sillä olevien todisteiden perusteella, että mitättömäksi julistamista koskevan vaatimuksen kohteena olevalta rekisteröidyltä yhteisön tavaramerkiltä puuttui erottamiskyky, (ii) se ei soveltanut oikeaa oikeudellista perustetta eikä arvioinut kunnolla sillä olevia todisteita sekä (iii) sen olisi pitänyt todeta sillä olevien todisteiden perusteella, että hakemus sen rekisteröidyn yhteisön tavaramerkin, joka on mitättömäksi julistamista koskevan vaatimuksen kohteena, rekisteröimiseksi yhteisön tavaramerkiksi tehtiin vilpillisessä mielessä.